Skool Luv Affair (BTS-ის ალბომი)

Skool Luv Affair — სამხრეთ კორეული ბოიბენდ BTS-ის მეორე გაფართოებული ალბომი (EP). ათტრეკიანი ალბომი Big Hit Entertainment-მა 2014 წლის 12 თებერვალს გამოუშვა, სადაც წამყვან სინგლად „Boy in Luv“ დასახელდა. სინგლის გამოსვლას თან ახლდა ორი მუსიკალური ვიდეო, მათ შორის მხოლოდ ქორეოგრაფიული ვერსია. აპრილში მეორე სინგლის, „Just One Day“-ის, პრომოუშენი დაიწყო. მოგვიანებით, სიმღერის მხარდასაჭერად ოთხი სხვადასხვა მუსიკალური ვიდეო გამოვიდა.

ალბომის ლიმიტირებული გამოცემის რეპაკეტი, Skool Luv Affair Special Addition, 2014 წლის 14 მაისს გამოვიდა. რეპაკეტის ფიზიკური ასლი შეიცავდა თვრამეტი ტრეკს, მათ შორის ორ ახალ სიმღერას: „Miss Right“ და „I Like It (Slow Jam Remix)“ და ექვს ინსტრუმენტალს. თავდაპირველი გამოცემის გაყიდვის შემდეგ, რეპაკეტი ექვსი წლის განმავლობაში აღარ იბეჭდებოდა. Big Hit-მა ალბომი კვლავ ხელმისაწვდომი გახადა შესაძენად 2020 წლის ოქტომბერში, საზოგადოების დიდი მოთხოვნის გამო.

წინაპირობა და გამოშვება
2014 წლის 26 იანვარს, Big Hit Entertainment-მა BTS-ის ოფიციალურ ვებგვერდზე უკუთვლის საათი ჩართო და 2 თებერვალს YouTube-ზე ქამბექის ტრეილერი ატვირთა, რითაც ამ ალბომისა და ქამბექის პრომოუშენისთვის მზადება დაიწყო. მასში გამოსახული იყო ეკრანზე მოციმციმე ფერადი ანიმაციების ნაკრები, რასაც RM-ის რეპი ახლდა თან. სამი დღის შემდეგ, Big Hit Entertainment-მა BTS-ის მომავალი ალბომის სიმღერების სია და კონცეპტუალური ფოტო გამოაქვეყნა მათ ოფიციალურ Twitter-ისა და Facebook-ის გვერდებზე. მათ ასევე გამოუშვეს ფიზიკური ალბომის დიზაინი და დეტალები, რომელსაც თან დაერთვებოდა ფოტოწიგნი და ფოტობარათი. ერთი დღის შემდეგ მათ ალბომის ესკიზი (preview) გამოაქვეყნეს, რითაც გაირკვა, რომ „Boy in Luv“ იქნებოდა მათი წამყვანი სინგლი. Big Hit Entertainment-მა ერთი ტრეკი, „Just One Day“, 2014 წლის 6 თებერვალს უფასო წინასწარი მოსმენისთვის გამოაქვეყნა, BTS-ის ქამბექამდე. ამ სიმღერის MV თიზერი მათ გაცილებით მოგვიანებით, 2 აპრილს გამოუშვეს.

პრომოუშენი
BTS-მა პრესკონფერენცია და ქამბექ შოუქეისი 2014 წლის 11 თებერვალს გამართა და პირველად შეასრულა „Boy in Luv“ და „Jump“. ჯგუფმა მუსიკალურ შოუებზე პრომოუშენი 13 თებერვალს დაიწყო. „Boy In Luv“ პირველი ადგილის ნომინაციაზე იყო წარდგენილი SBS-ის Inkigayo-ს 23 თებერვლის ეპიზოდში. მათ პირველი ფან-შეხვედრა, BTS Global Official Fanclub A.R.M.Y 1ST Muster, 29 მარტს გამართეს და ახალი ალბომის სიმღერები 3,000 ფანის წინაშე შეასრულეს.

აპრილში, BTS-მა მუსიკალურ შოუებზე პრომოუშენი განაახლა „Just One Day“-ის გამოსვლის შემდეგ, 9 აპრილს.

მუსიკალური ვიდეოები
„Boy in Luv“-ის მუსიკალური ვიდეო 2014 წლის 11 თებერვალს გამოვიდა. მასში წევრები მოსწავლეების როლში არიან და ასრულებენ სხვადასხვა სცენას, რომელიც მათ ინტერესს ასახავს მდედრობითი სქესის მთავარი პერსონაჟის (Go So-hyun) მიმართ. 20 თებერვალს, მუსიკალურ პროგრამებზე პრომოუშენის შუაგულში, BTS-მა „Boy in Luv“-ის საცეკვაო ვერსია გამოაქვეყნა.

„Just One Day (하루만)“-ის მუსიკალური ვიდეო შემდეგ 6 აპრილს გამოვიდა, ჯგუფის შემდგომი პრომოუშენისთვის მზადების ფარგლებში. მუსიკალური ვიდეო „Boy in Luv“-ისგან განსხვავებით, უფრო მსუბუქი იყო; მასში წევრები სხედან სინათლესა და ჩრდილში, ასევე ცეკვავენ სკამებით თეთრ ფონზე. „Just One Day“-ის MV-ის სხვადასხვა ვერსია გამოვიდა ორიგინალური ვერსიის შემდეგ, როგორიცაა ქორეოგრაფიული ვერსია, სახის გამომეტყველების ვერსია და ა.შ.

„Boy In Luv“-ის ქორეოგრაფია შექმნეს GRV Crew-მ და David Lim-მა. „Boy in Luv“-ისა და „Just One Day“-ის მუსიკალური ვიდეოები პროდიუსირებული და რეჟისირებული იყო Lumpens-ისა და GDW-ის მიერ.

კომპოზიცია
მიუხედავად იმისა, რომ Skool Luv Affair მუსიკალურად დიდწილად ინარჩუნებდა თავის ჰიპ-ჰოპ გავლენას R&B-ის და ჰარდ როკის ჩართვით, ალბომი თემატურად ემთხვეოდა ოცნებებიდან და ბედნიერებიდან სიყვარულზე გადასვლას, ფოკუსირებას სკოლის ასაკისა და ახალგაზრდულ სიყვარულზე.

კომერციული წარმატება
Skool Luv Affair დებიუტისთანავე, სამხრეთ კორეის Gaon Album Chart-ზე, 8 თებერვალს დასრულებულ კვირაში, მესამე ადგილზე მოხვდა, ხოლო ორი თვის შემდეგ, „Just One Day“-ის პრომოუშენის დროს, პირველ ადგილზე ავიდა, 26 აპრილს დასრულებული პერიოდის მე-18 ნომრისთვის. ალბომი 2014 წლის მე-20 ყველაზე გაყიდვადი ალბომი იყო Gaon-ის წლის ბოლოს ჩარტში, გაყიდული 86,004 ასლით.

შეერთებულ შტატებში, ალბომმა Billboard World Albums Chart-ზე მესამე ადგილს მიაღწია, რაც პირველი შემთხვევა იყო, როდესაც BTS-ის ალბომი საერთაშორისო ჩარტებში გამოჩნდა. ჯგუფი მეორედ შევიდა Billboard World Digital Songs ჩარტში, სადაც ალბომის სამი სიმღერა მოხვდა: „Boy In Luv“ და „Tomorrow“ ჩარტში მე-5 და 24-ე ადგილებზე აღინიშნა 1 მარტის გამოცემაში, ხოლო მეორეხარისხოვანი სინგლი „Just One Day“ 25-ე ადგილზე მოხვდა მომდევნო თვეში მისი პრომოუშენის პერიოდში, 26 აპრილის გამოცემაში.

სქოლიო

"SKOOL LUV AFFAIR ［CD+DVD］ - BTS (防弾少年団)"
"BTS reveals comeback countdown timer for 'SKOOL LUV AFFAIR'!"
[https://www.youtube.com/watch?v=4lKeF2CDGbk "Skool Luv Affair Comeback Trailer"
"BTS Reveals Tracklist for "Skool Luv Affair""
"BTS Will Be Holding a 2nd Mini Album Live Comeback Showcase"
"BTS and More Man Up on ′M COUNTDOWN′" 
'인기가요' 1위 후보, S.M.더 발라드 vs 소유X정기고 vs 방탄소년단
"BTS's 2014 release 'Skool Luv Affair' enters Billboard 200 albums chart"
방탄소년단, 6년 전 '스쿨 러브 어페어' 앨범 재발매 "팬들 압도적 지지"
"BTS Chart History (World Albums)"

კატეგორია:2013კატეგორია:სამხრეთი კორეაკატეგორია:სიმღერაკატეგორია:მუსიკაკატეგორია:სამხრეთ კორეული ჯგუფები